I første halvår i år har Tollvesenet gjort hele 1.997 narkobeslag. Det er drøyt 500 flere beslag enn i løpet av samme periode i fjor.
- Vi ser en voldsom økning i antall narkotikabeslag. I fjor hadde vi jo også beslagsrekord. Det er viktig å påpeke at beslagene vi gjør nå ikke er veldig mye større, men vi ser at narkotikasmuglerne går over til å smugle flere og mindre kvanta. Smuglerne tror at dette gjør risikoen mindre for dem, sier toll- og avgiftsdirektør Bjørn Røse til NTB.
Tolldirektøren peker på at det grunnet høyere arbeidsledighet i Europa nå er billigere å rekruttere kurerer. I tillegg bestiller stadig flere enkeltpersoner narkotika til eget bruk på internett.
- Internett som handelsplass for ulovlige varer er i ferd med å bli et kjempestort internasjonalt problem. Her er piratvarer, ulovlige legemidler, dopingpreparater og narkotika lett tilgjengelig. Enkeltpersoner kan betale med den digitale valutaen bitcoins og få bestillingen sendt i små forsyninger, sier Røse.
- Det høres kanskje ikke så mye ut, men denne nye, syntetiske narkotikaen kan være 50 ganger så sterk som de vanlige biologiske. Og det gjør den farligere. Samtidig blir tilbudet stadig større på internett, sier Røse.
- Tollvesenet på Gardermoen kom da over en sending med Safrole, som ble sporet til et lite ecstasy-laboratorium i Lillehammer, sier Røse.
- Jeg regner med at dette forslaget går gjennom. Slik det er nå, må vi ha godkjennelse for å destruere ulovlige legemidler, og noen ganger ender det med at vi må sende legemidlene i retur. Du kan jo tenke deg hvor frustrerende det er når vi vet at det mest sannsynlig kommer tilbake, sier tolldirektøren.